paragraph_text: Spajanje spektralnih boja zove se aditivno miješanje. Aditivno miješanje možemo prikazati pomoću obojene kružne ploče koja ima isječke različito obojene, i to onim redom kako dolaze u spektru. Kada se ploča zavrti, očekivat ćemo da će miješanjem izaći bijela boja. Međutim, dobit ćemo sivu boju jer prirodne boje nisu čiste nego složene. Dakle, sivo je nesavršeno bijelo. U to se možemo uvjeriti na taj način da sivo tijelo osvijetlimo jakom bijelom svjetlošću. Onda nam se to tijelo može pričiniti bjelje od bijelog tijela koje je slabo osvijetljeno. Prema tome možemo reći da je siva boja bijela boja slabije svjetloće.